शीर्षक: बाल लैंगिक शोषण : 'बौद्ध भिख्खू लहान मुलांना नग्न करून मारत होते'\nवरील काल्पनिक लेखाचे शीर्षक दिल्यास, लेखाची कल्पना करा.\n
प्रातिनिधिक छायाचित्र

एका खोलीत जमिनीवर एका ओळीत शून्य नजरेने पाहात असलेली ही मुलं. कोणता खेळ नाही, कोणाशी बोलणं नाही, कोणाताही दंगा नाही. या सर्वांमध्ये एक अनामिक शांतता आणि भविष्याबद्दलची अनिश्चितता दिसत होती. 

हीच परिस्थिती या मुलांच्या आईवडिलांची आहे. हे आईवडील चार दिवसांपूर्वी इथं आसामवरून आले आहेत. ही मुलं बोधगयातील एका ध्यान केंद्रात शिकत होती.

29 ऑगस्टला या ध्यान केंद्रात शिकणाऱ्या मुलांचं कथितरीत्या लैंगिक शोषण झाल्याचं समोर आलं होतं. 

51 वर्षांच्या वरुण (बदलेले नाव) यांची 2 मुलं इथं शिकत होती. त्यांनी बीबीसीला सांगितलं, "बौद्ध भिख्खू मुलांना खोलीत बोलवून त्यांच्याकडून हस्तमैथून करवून घेत होते. एका मुलाला कोलकत्यात नेऊन त्याचं लैंगिक शोषण करण्यात आलं होतं."

"आम्ही शेती करतो. मुलांच्या शिक्षणावर खर्च करता येईल, इतका पैसा आमच्याकडे नाही. इथं मोफत शिकवलं जातं म्हणून दीड वर्षांपूर्वी मुलांना शिक्षणासाठी इथं पाठवलं होतं," ते सांगतात.

सुप्रिया (बदलेलं नाव) यांचा 9 वर्षांचा मुलगा आणि 11 वर्षांचा भाऊही या ध्यान केंद्रात राहून शिक्षण घेत होते. त्यांच्या मुलाच्या सर्वांगावर मारहाणीचे व्रण आहेत आणि कपाळावरही जखमेचा व्रण स्पष्ट दिसतो. 

बौद्धगया बौद्ध धर्मियांसाठी आकर्षणाचं केंद्र आहे.

त्या सांगतात, "29 तारखेला जेव्हा आम्ही इथं आलो तेव्हा सगळी मुलं रडू लागली. माझ्या मुलाने सांगितले बौद्ध भिख्खू त्याला नग्न करून मारत होते. त्याचे गुप्तांग खेचत होते. कधी बौद्ध भिख्खू स्वतः तर कधी मोठ्या मुलांकडून हे अत्याचार करवून घेत असत."

प्रकार कसा उघडकीला आला?

आसामचे असलेले वरुण यांची साधनानंद नावाच्या एका बौद्ध भिख्खूची आधीपासून ओळख होती. साधाननंद यांच्या सांगण्यावरून वरुण यांनी बऱ्याच मुलांना इथं धार्मिक शिक्षणासाठी पाठवलं होतं. 

पण 24 ऑगस्टच्या सायंकाळी साधनानंद यांनी स्वतःच वरुण यांना फोनकरून मुलांबद्दल जे घडत आहे त्याची माहिती दिली. त्यानंतर वरुण आणि इतर मुलांचे पालक 29 ऑगस्टला बोधगयाला आले. 

साधनानंद मुंबईत राहतात. बीबीसीशी फोनवर बोलताना ते म्हणाले, "मी 22 ऑगस्टला ध्यान केंद्रात गेलो होतो. मला मुलांच्या शरीरावर व्रण दिसले. याबद्दल मी मुलांच्या पालकांना माहिती दिली. ध्यान केंद्र चालवणाऱ्या ट्रस्टशी माझा कोणाताही संबंध नाही. माझी आणि त्यांची ओळख बौद्धगया इथं झाली होती."

हे ध्यान केंद्र शहराच्या मुख्य भागापासून...